Koloradas (Argentina)
Koloradas (isp. Río Colorado) – upė centrinėje Argentinoje, Patagonijos šiaurėje. Prasideda rytinėse Andų pašlaitėse, susiliejus Grandės ir Barankaso upėms. Teka giliu slėniu į rytus per pampas Neukeno, Buenos Airių provincijomis, taip pat Mendosos ir La Pampos provincijų ribomis. Įteka į Atlanto vandenyną (Bahija Blankos įlanką); sudaro deltą, kuri skiria Bahija Falsos ir Anegados užutėkius. Didžiausias intakas – Desagvaderas arba Saladas (kairysis, faktiškai Kolorado nebepasiekia). Laivuojama 320 km nuo žiočių. Patvenkta Kasa de Piedros užtvanka. Vidutinis debitas 130 m³/s, tačiau rugpjūčio–rugsėjo mėnesiais gali pasiekti 11 000 m³/s. Laivuojama nuo Piči Mahuidžio iki deltos. Didžiausi miestai prie upės: Veintisinko de Majas, Rio Koloradas, La Adela, Pedro Luras.